Борис Младенов-Young
Щом някой ден пристигне старостта…

chitanka.info

Щом някой ден пристигне старостта,

под формата на бабки среброкоси,

тя, знаете, не идва тук сама —

куп болести със себе си им носи.

Така например, остеопороза —

омекнали без калциум кости,

не само ги прегърбва в грозна поза

но всичко повсеместно ги боли.

Подобно крехки гейши от Киото

със ситни крачки пърхат те, защото

от падане най-вече ги е страх…

Аз мислено в кимона ги обличам

и моят палав взор лети след тях…

О, бътерфлайки[1] колко ви обичам!

Сидни, Австралия — 2016 г.

[1] Бътерфлайки — пеперудки (по операта „Мадам Бътерфлай“ от Пучини) ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.